Sverre Jordan

Sverre Jordan (født 25. mai 1889 i Bergen, død 10. januar 1972 i Bergen) var en norsk komponist og dirigent. Han var kapellmester ved Den Nationale Scene.

Fra 1907 til 1914 studerte han komposisjon i Berlin. Han debuterte som pianist i Bergen i 1911. Jordan har i tillegg til scenemusikk skrevet kor-, orkester- og kammermusikk. Arven etter Jordan omfatter ca. 200 romanser til tekster av blant andre Knut Hamsun, melodramaet Feberdigte (1921), Holbergsilhouetter (Op. 39, 1938) og en fiolinkonsert.

Fra 1918 til 1949 var han gift med Magda Blanc, en av de fremste skuespillerne ved Den Nationale Scene, fra 1949 med Nina Sandvik Kristensen.

 Referanser 

Kategori:Norske komponister
Kategori:20. århundres komponister
Kategori:Norske dirigenter
Kategori:Riddere av 1. klasse av St. Olavs Orden
Kategori:Personer fra Bergen kommune